महंगाई के चलते पटरी से उतर सकती है वृद्धि दर  
एसएंडपी ने एक बयान में कहा कि मुद्रास्फीति की ऊंची दर से भारत का स्थिर वृहद आर्थिक एवं ब्याज दर परिदृश्य पटरी से उतर सकता है।
वैश्विक साख निर्धारण एजेंसी स्टैंडर्ड एंड पुअर्स (एसएंडपी) ने चेताया है कि ऊंची मुद्रास्फीति से भारत की आर्थिक वृद्धि पटरी से उतर सकती है। भारतीय रिजर्व बैंक ने भी मंगलवार को महंगाई पर चिंता जताई थी।  एसएंडपी ने एक बयान में कहा, मुद्रास्फीति की ऊंची दर से भारत का स्थिर वृहद आर्थिक एवं ब्याज दर परिदृश्य पटरी से उतर सकता है।   एजेंसी ने हालांकि भारत के दीर्घावधि के परिदृश्य को स्थिर रखा है। इसके लिए उसने मजबूत बाहरी कारण और सकारात्मक निवेश संकेतों को वजह बताया है।   19 मार्च को समाप्त सप्ताह में खाद्य मुद्रास्फीति 9.5 प्रतिशत पर थी। फरवरी माह में कुल मुद्रास्फीति 8.31 प्रतिशत पर थी।